สอบถามหน่อยคะพอดีหนูเสี่ยงเป็นโควิด เลยยาฟ้าทะลายโจรกับยาbisolvon มากิน แล้วหนูมีปัญหากับตกขาวพอดีเลยได้ยาฆ่าเชื้อแบคทีเรียมา อยากถามว่าสามารถทานยาพวกนี้พร้อมกันได้ไหมคะ
สวัสดีค่ะ ยาสมุนไพรฟ้าทะลายโจรนั้น มีฤทธิในการยับยั้งเอนไซม์ cytochrome P450 (CYP1A2, CYP2C9 และ CYP3A4) ดังนั้น หากมีการใช้ยาชนิดอื่นๆ ร่วม ซึ่งใช้กระบวนการเมตาบอลิซึมผ่านเอนไซม์เหล่านี้ ก็จะมีผลต่อระดับยาได้ เช่น ยากันชักบางชนิด ยาลดกรด เช่น Omeprazole, Ranitidine เป็นต้น ยาลดความดันโลหิตบางชนิด ยาละลายลิ่มเลือด ยาลดไขมัน ยาต้านไวรัส HIV ยาปฏิชีวนะบางชนิด เช่น Rifampin, Norfloxacin, Erythromycin เป็นต้นสำหรับตกขาวที่เป็นอยู่นั้น หากมีลักษณะผิดปกติ เช่น มีปริมาณมากทุกวัน มีกลิ่นเหม็น มีสีเขียวเหลืองคล้ายหนอง มีแสบหรือคันช่องคลอดร่วม เป็นต้น จึงจะถือว่าผิดปกติ และควรได้รับการวินิจฉัยจากแพทย์ว่าน่าจะเกิดจากโรคใด จะได้รับยาให้ถูกต้องตรงกับโรค หากซื้อยามาทานเอง นอกจากจะไม่ได้ทำให้หายแล้ว อาจทำให้ได้รับผลข้างเคียงจากยาโดยไม่จำเป็นค่ะ ดังนั้น ก็ไม่ควรทานยาไป แต่หากได้รับการวินิจฉัยมาแล้ว ก็สามารถทานได้ ซึ่งหากไม่ใช่ชื่อยาปฏิชีวนะที่กล่าวไปในตอนต้น ยาฟ้าทะลายโจรที่ทานอยู่ ก็ไม่น่ามีผลต่อยาค่ะ